Nr. C 304/6 De Europæiske Fællesskabers Tidende 29. 11. 88 
II 
(Forberedende retsakter) 
KOMMISSIONEN 
Forslag til Rådets forordning (EØF) om de zootekniske og genealogiske betingelser for handel 
med racerene dyr 
KOM(88) 598 endelig udg. 
(Forelagt af Kommissionen den 8. november 1988) 
(88/C 304/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Racerene dyr er i deres egenskab af levende dyr opført 
på listen i Traktatens bilag II; 
opdræt og produktion af racerene dyr spiller en vigtig 
rolle i Fællesskabets landbrug; 
for kvæg, svin, får, geder og enhovede dyr er der i 
Fællesskabet fastsat særlige bestemmelser om harmonise­
ring på det zootekniske område; 
for at sikre en rationel udvikling af produktionen af 
levende dyr og således øge produktiviteten inden for 
sektoren er det nødvendigt på fællesskabsplan at fast­
sætte bestemmelser for handelen med racerene dyr; 
opdræt af racerene dyr er en gængs aktivitet i land­
bruget; denne aktivitet er en indtægtskilde for en del 
landbrugere og bør følgelig fremmes; 
for at opnå tilfredsstillende resultater på dette område er 
det vigtigt, at der anvendes racerene avlsdyr; 
principielt må der ikke indføres forbud, begrænsninger 
eller hindringer i samhandelen inden for Fællesskabei; 
gennemførelsen af det indre marked vil imidlertid i visse 
situationer kunne nødvendiggøre en harmonisering, især med hensyn til indførelse i stambøger og med hensyn til 
det ved handel nødvendige certifikat; 
det er nødvendigt at fastsætte, at import af racerene dyr 
fra tredjelande ikke kan ske på mindre strenge betin­
gelser end dem, der anvendes inden for Fællesskabet; 
der bør træffes gennemførelsesforanstaltninger af teknisk 
art på visse områder; med henblik på iværksættelsen af 
de påtænkte foranstaltninger bør der fastsættes en proce­
dure, hvorved der kan etableres et snævert samarbejde 
mellem medlemsstaterne og Kommissionen inden for 
rammerne af Den Stående Zootekniske Komité — 
UDSTEDT FØLGENDE FORORDNING: 
Artikel 1 
1. I denne forordning fastsættes de zootekniske og 
genealogiske betingelser, der gælder for handel med 
racerene dyr, disses sæd, æg og embryoner. 
2. Denne forordning finder anvendelse uden dog at 
indskrænke de bestemmelser, der er vedtaget som led i 
mere specifikke EF-retsforskrifter. 
Artikel 2 
I dette direktiv forstås ved: 
a) racerene dyr: ethvert dyr, der er indført eller regi­
streret i en stambog 
b) stambog: enhver bog eller ethvert register, kartotek 
eller database: 
— der føres af en i en medlemsstat officielt aner­
kendt avlsorganisation eller -forening eller af en 
officiel myndighed i en medlemsstat, og 
— hvori racerene dyr af en bestemt race indføres 
eller registreres. 
29. 11. 88 De Europæiske Fællesskabers Tidende Nr. C 304/7 
Artikel 3 Artikel 6 
Samhandelen inden for Fællesskabet med racerene dyr, 
disses sæd, æg eller embryoner må ikke forbydes, 
begrænses eller hindres af zootekniske eller af genealo­
giske årsager. 
Artikel 4 
Kommissionen udarbejder efter proceduren i artikel 7 
om nødvendigt: 
— kriterierne for anerkendelse af de avlsorganisationer 
og -foreninger, der fører eller udarbejder stambøger 
— kriterierne for indførelse eller registrering i stam­
bøger 
— kriterierne for godkendelse til avlsbrug og for anven­
delse af dyrenes sæd, æg og embryoner 
— det certifikat, der kræves ved handel med racerene 
dyr, disses sæd, æg eller embryoner. 
Artikel 5 
Indtil der er gennemført en fællesskabslovgivning på 
dette område, må de betingelser, der gælder for indførsel 
fra tredjelande af racerene dyr, disses sæd, æg eller 
embryoner, ikke være gunstigere end dem, der gælder 
for samhandelen inden for Fællesskabet. Kommissionen bistås af Den Stående Zootekniske 
Komité, i det følgende benævnt »komitéen«. 
Artikel 7 
Såfremt der henvises til fremgangsmåden i denne artikel, 
anvendes følgende bestemmelser: 
Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, 
som formanden kan fastsætte under hensyntagen til det 
pågældende spørgsmåls hastende karakter, i givet fald 
ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til komitéens 
udtalelse. Den underretter komitéen om, hvorledes den 
har taget hensyn til dens udtalelse. 
Artikel 8 
Denne forordning træder i kraft på tredivtedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.